**Didier Drogba**|  |
| Asmeniniai duomenys |
| **Pilnas vardas** | Didier Yves Drogba Tébily |
| Gimimo data | 1978 m. kovo 11 d. (46 metai) |
| Gimimo vieta | Abidžanas, DKK |
| Ūgis | 1,89 m |
| Klubai |
| Dabar žaidžia |  |
| **Pozicija** | puolėjas |
| Jaunimo klubai |
| 1996-1997 | Levallois |
| Profesionalūs klubai\* |
| 1998–20022002–20032003–20042004–201220122013–2014 2014–20152015–20162017–2018 | Le MansEn Avant GuingampOlympique MarseilleChelseaShanghai ShenhuaGalatasaray SKChelseaMontreal ImpactPhoenix Rising | 062 0(49)045 0(20)035 0(19)226 (100)11 (8) 37 (15)28 (4)33 (21)21 (13) |
| Nacionalinė komanda\*\* |
| 2002–2014 | Dramblio Kaulo Krantas Dramblio Kaulo Krantas | 1050(65) |
| \* Skaičiuojama tik pasirodymai ir įvarčiai vietinėje lygoje Duomenys 2023.
\*\* Nacionalinės komandos pasirodymų irįvarčių duomenys 2023. |

**Didijė Drogba** (*Didier Yves Drogba Tébily*; g. 1978 m. kovo 11 d.) – buvęs Dramblio Kaulo Kranto futbolininkas, ilgametis rinktinės kapitonas.

Didijė Drogba vaikystėje persikėlė iš Dramblio Kaulo Kranto į Prancūziją, gyveno pas savo dėdę, futbolininką Mišelį Gobą. Pradžioje jis treniravosi „Levallois SC" klube, bet nepalikęs didelio įspūdžio treneriui, į pagrindinę komandą nepakviestas. Vėliau Drogba persikėlė į Le Maną, treniravosi vietinėje komandoje, bet dėl šeimyninių aplinkybių, negalėjo skirti viso laiko futbolui. Tik sulaukęs 21-erių metų žaidėjas debiutavo „Le Mans" pagrindinėje komandoje, o 1999 m. pasirašė kontraktą. Pirmieji sezonai žaidėjui nebuvo labai rezultatyvūs, jį taip pat kamavo traumos.

2002 m. už 80 tūkst. svarų Drogba parduotas Ligue 1 klubui „Guingamp". Nors pradžioje žaidėjas niekuom neišsiskyrė, tačiau kitame sezone sužibėjo – per 34 lygos varžybas įmušė 17 įvarčių. Po tokio pasirodymo Drogba susilaukė galingesnių klubų dėmesio ir už 3,3 mln. svarbų parduotas „Olympique Marseille". Čia jis per lygos sezoną įmušė 19 įvarčių, dar 5 UEFA Čempionų lygoje ir 6 UEFA taurėje (pasiekė pastarojo čempionato finalą).

2004 m. Didijė Drogba sudarė 24 mln. svarų sutartį su „Chelsea". Čia jis įsitvirtino kaip svarbiausias komandos puolėjas, ženkliai prisidėjęs prie daugelio komandos pergalių. 2012 m. Drogba taip pat įnešė didelį indėlį į „Chelsea" pergalę Čempionų lygos finale prieš „Bayern" – jis rungtynių pabaigoje įmušė išlyginamą įvartį bei realizavo lemiamą baudinį 11 m baudinių serijoje.

2012 m. birželio 20 d. pasirašė 2,5 m. kontraktą su Kinijos Šanchajaus „Shenhua" klubu.

Nacionalinėje komandoje žaidžia nuo 2002 m. rugsėjo 8 d. su rinktine žaidė dvejas 2006 m. pasaulio čempionato rungtynes, pelnė vieną įvartį. Su rinktine dalyvavo 2006, 2008, 2010, 2012 m. Afrikos Tautų taurės turnyruose, juose mušė po kelis įvarčius.

Didijė Drogba taip pat yra aktyvus visuomenės veikėjas, prisidedantis prie žmonių gerbūvio gerinimo Dramblio Kaulo Krante, šalies pilietinio karo metu aktyviai tarpininkavo siekdamas sutaikyti tautą.

Pasiekimai
----------

* Prancūzijos metų žaidėjas (2004 m.)
* Premier lygos čempionas (2005, 2006, 2010 m.)
* *Carling* taurės čempionas (2005)
* FA Community Shield čempionas (2005, 2009 m.)
* UEFA Čempionų lygos laimėtojas (2012 m.)
* Afrikos Tautų taurės sidabro medalininkas (2006, 2012 m.)
* Afrikos metų futbolininkas (2006, 2009 m.)
* Rezultatyviausias visų laikų DKK rinktinės žaidėjas
* Premier League rezultatyviausias žaidėjas (2007, 2010 m.)

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| Vokietija 2006 | I etapas | 2 | 1 | 2 | 0 | 0 |
| Pietų Afrika 2010 | I etapas | 3 | 1 | 0 | 0 | 0 |
| Brazilija 2014 | I etapas | 3 | 0 | 1 | 0 | 0 |
| **Žemyno čempionatai** |
| Egiptas 2006 | 2 vieta | 5 | 3 | 1 | 0 | 0 |
| Gana 2008 | 4 vieta | 6 | 3 | 0 | 0 | 0 |
| Angola 2010 | ketvirtfinalis | 3 | 1 | 0 | 0 | 0 |
| Gabonas–P. Gvinėja 2012 | 2 vieta | 6 | 3 | 0 | 0 | 0 |
| Pietų Afrika 2013 | ketvirtfinalis | 4 | 1 | 1 | 0 | 0 |

Nuorodos
--------

1. ↑  Didier Drogba profilis svetainėje National-Football-Teams.com
2. ↑

* Didier Drogba Archyvuota kopija 2008-02-08 iš Wayback Machine projekto.